*****

ΚΑΝΟΝΙΣΜΟΣ (ΕΟΚ) αριθ. 2752/82 ΤΗΣ ΕΠΙΤΡΟΠΗΣ

της 14ης Οκτωβρίου 1982

περί καθορισμού συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών για την περίοδο μεταξύ 1ης Αυγούστου 1981 και 31ης Ιουλίου 1982

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 16 παράγραφος 6,

τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί θεσπίσεως γενικών κανόνων για τη χορήγηση προσαρμοσμένων επιστροφών για τα σιτηρά που εξάγονται υπό μορφή ορισμένων οινοπνευματωδών ποτών καθώς και των κριτηρίων καθορισμού του ύψους αυτών, και περί τροποποιήσεως του κανονισμού (ΕΟΚ) αριθ. 3035/80 όσον αφορά ορισμένα προϊόντα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,

Εκτιμώντας:

ότι η παράγραφος 1 του άρθρου 3 του κανονισμού (ΕΟΚ) αριθ. 1188/81 προβλέπει ότι οι ποσότητες σιτηρών στις οποίες εφαρμόζεται η επιστροφή είναι οι ποσότητες σιτηρών που τίθενται υπό έλεγχο και οι οποίες πολλαπλασιάζονται επί συντελεστή που καθορίζεται κάθε χρόνο από το ενδιαφερόμενο Κράτος μέλος· ότι ο εν λόγω συντελεστής εκφράζει την υφιστάμενη σχέση, για τα σχετικά οινοπνευματώδη ποτά, μεταξύ των συνολικών εξαχθεισών ποσοτήτων και των συνολικών ποσοτήτων του σχετικού οινοπνευματώδους ποτού που έχουν διατεθεί στο εμπόριο· ότι η παράγραφος 3 του άρθρου 3 του κανονισμού (ΕΟΚ) αριθ. 1188/81 προβλέπει ότι ο συντελεστής δύναται να διαφοροποιηθεί σε σχέση με τα σιτηρά που έχουν χρησιμοποιηθεί·

ότι με τον κανονισμό (ΕΟΚ) αριθ. 3236/81 της Επιτροπής (4) έχει καθορισθεί, για την περίοδο μεταξύ 1ης Αυγούστου 1981 και 31ης Ιουλίου 1982, ένας συντελεστής για το κριθάρι που έχει μεταποιηθεί σε βύνη και χρησιμοποιείται στο Ηνωμένο Βασίλειο για την παρασκευή του «malt whisky»· ότι, μετά τη χορήγηση πρόσφατων στοιχείων στην Επιτροπή, πρέπει να καθοριστούν για την ίδια περίοδο όλοι οι άλλοι συντελεστές που εφαρμόζονται στο Ηνωμένο Βασίλειο·

ότι η δεύτερη περίπτωση της παραγράφου 2 του άρθρου 3 του κανονισμού (ΕΟΚ) αριθ. 1188/81 προβλέπει ότι ο συντελεστής προσαρμόζεται αν η προβλεπόμενη εξέλιξη των εξαγωγών των σχετικών οινοπνευματωδών ποτών ενός από τα ενδιαφερόμενα Κράτη μέλη παρουσιάζει τάση αισθητής μεταβολής· ότι μία τέτοια εκτίμηση μπορεί να γίνει αφού ληφθεί υπόψη μια αρκετά μεγάλη περίοδος αναφοράς, για να εξαλειφθούν ασήμαντες βραχείες διακυμάνσεις· ότι μία περίοδος έξι ετών πριν από το εν λόγω έτος φαίνεται να πληροί την προϋπόθεση αυτή· ότι, επιπλέον, μία ετήσια διαφορά μικρότερη του 1 % μεταξύ των αντίστοιχων εξελίξεων των εξαγωγών και των συνολικών ποσοτήτων που έχουν διατεθεί στο εμπόριο δεν μπορεί να παρουσιάζει τάση αισθητής μεταβολής·

ότι ενδείκνυται να προσαρμοστούν ορισμένοι συντελεστές κατά τέτοιον τρόπο ώστε να λαμβάνεται υπόψη η τάση αυξήσεως των εξαγωγών του Ηνωμένου Βασιλείου·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο μεταξύ 1ης Αυγούστου 1981 και 31ης Ιουλίου 1982, οι συντελεστές που αναφέρονται στο άρθρο 3 του κανονισμού (ΕΟΚ) αριθ. 1188/81 και εφαρμόζονται στα σιτηρά που χρησιμοποιούνται στο Ηνωμένο Βασίλειο για την παρασκευή του «grain whisky», καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 164 της 14. 6. 1982, σ. 1.

(3) ΕΕ αριθ. L 121 της 5. 5. 1981, σ. 3.

(4) ΕΕ αριθ. L 325 της 13. 11. 1981, σ. 24.

ΠΑΡΑΡΤΗΜΑ

1.2,3 // // // // Συντελεστής εφαρμοζόμενος στο Ηνωμένο Βασίλειο

// Περίοδος εφαρμογής

// Συντελεστής εφαρμοζόμενος

// 1.2.3 // // στήν κριθή που χρησιμοποιείται

στην παρασκευή «grain whisky» (1)

// στά άλλα σιτηρά

που χρησιμοποιούνται

στην παρασκευή «grain whisky» // // // // 1η Αυγούστου 1981 - 31 Ιουλίου 1982 // 0,545 // μ.κ. // // //

(1) Συμπεριλαμβανομένης της κριθής που έχει μεταποιηθεί σε βύνη.

μ.κ. = μη καθοριζόμενα· εφαρμοζόμενος συντελεστής = 0.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 14 Οκτωβρίου 1982.

Για την Επιτροπή

Poul DALSAGER

Μέλος της Επιτροπής